CELEX: 32005R1989
Language: sl
Date: 2005-12-07 00:00:00
Title: Uredba Komisije (ES) št. 1989/2005 z dne  7. decembra 2005  o spremembi Uredbe Komisije (ES) št. 1164/2005 o odprtju stalnega javnega razpisa za poznejšo prodajo koruze iz zalog poljske intervencijske agencije na trgu Skupnosti

8.12.2005   
            
            
               SL
            
            
               Uradni list Evropske unije
            
            
               L 320/22
            
         
      UREDBA KOMISIJE (ES) št. 1989/2005
   z dne 7. decembra 2005
   o spremembi Uredbe Komisije (ES) št. 1164/2005 o odprtju stalnega javnega razpisa za poznejšo prodajo koruze iz zalog poljske intervencijske agencije na trgu Skupnosti
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1164/2005 (2) je bila spremenjena zaradi podaljšanja datuma poteka ponudb do 28. junija 2006.
            
         
               (2)
            
            
               V okviru tega podaljšanja pa tedni z začetkom 26. oktobra 2005, ko ne bo nobenega javnega razpisa, niso bili podrobneje določeni. Izvajalci lahko vseeno predložijo ponudbe v teh tednih, čeprav ni predvideno nobeno srečanje upravljalnega odbora.
            
         
               (3)
            
            
               Do 28. junija 2006 je treba predvideti izključitev tednov, ko ni nobenega javnega razpisa.
            
         
               (4)
            
            
               Poljska je ob upoštevanju predvidenih potreb trga in količin, ki jih ima na voljo poljska intervencijska agencija, obvestila Komisijo o nameri njene intervencijske agencije, da poveča razpisano količino za 65 197 ton. Ob upoštevanju razmer na trgu je treba ugodno odgovoriti na zahtevo Poljske.
            
         
               (5)
            
            
               Uredbo (ES) št. 1164/2005 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Uredba (ES) št. 1164/2005 se spremeni:
   
               1.
            
            
               V členu 1 se količina „90 000“ ton zamenja s količino „155 197“ ton.
            
         
               2.
            
            
               V členu 4(1) se drugi pododstavek nadomesti z:
               „Rok za oddajo ponudb za nadaljnje delne razpise je vsako sredo do 15. ure (po bruseljskem času), razen 3. avgusta 2005, 17. avgusta 2005, 31. avgusta 2005, 28. decembra 2005, 12. aprila 2006 in 24. maja 2006, v tednih, ko ne bo nobenega javnega razpisa.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. decembra 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).
   
      (2)  UL L 188, 20.7.2005, str. 4. Uredba, kakor je bila spremenjena z Uredbo (ES) št. 1742/2005 (UL L 280, 25.10.2005, str. 4).